

ประกาศเทศบาลตำบลกรูด

เรื่อง การยื่นแบบและชำระภาษีบำรุงท้องที่ ภาษีโรงเรือนและที่ดิน ภาษีป้าย

.........................................................

 ด้วยขณะนี้ถึงกำหนดชำระภาษีบำรุงท้องที่ ภาษีโรงเรือนและที่ดิน และภาษีป้าย ประจำปี 2558

เพื่อให้การดำเนินการจัดเก็บภาษีในเขตเทศบาลตำบลกรูด เป็นด้วยความเรียบร้อยและถูกต้องมีประสิทธิภาพ อาศัยอำนาจตามความแห่งพระราชบัญญัติภาษีบำรุงท้องที่ พ.ศ.2508 พระราชบัญญัติภาษีโรงเรือนและที่ดิน พ.ศ.2475 และพระราชบัญญัติภาษีป้าย พ.ศ.2510 จึงขอให้ผู้ที่เป็นเจ้าของที่ดิน เจ้าของทรัพย์สิน ภาษีโรงเรือนและที่ดิน หรือสิ่งปลูกสร้างอย่างอื่น เจ้าของหรือผู้ครองครองป้าย มาติดต่อขอรับแบบพิมพ์ เพื่อยื่นแบบแสดงรายการและชำระภาษี ประจำปี 2558 ณ ที่ทำการเทศบาลตำบลกรูด ในวันเวลาราชการ ซึ่งมีกำหนดระยะดังนี้

**ภาษีโรงเรือนและที่ดิน ภายในเดือน มกราคม – กุมภาพันธ์ 2558**

 **ภาษีป้าย ภายในเดือน มกราคม – มีนาคม 2558**

 **ภาษีบำรุงท้องที่ ภายในเดือน มกราคม - มีนาคม 2558**

จึงประกาศให้เจ้าของทรัพย์สินดังกล่าวและผู้มีหน้าที่ต้องชำระภาษีมาติดต่อขอรับแบบ ตามวัน เวลาดังกล่าวข้างต้น

 ประกาศ ณ วันที่ 1 ตุลาคม พ.ศ.2557



 (นายโกวิทย์ วัชระสวัสดิ์)

 นายกเทศมนตรีตำบลกรูด